15. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 290 της 14/21 Ιουν. 1988 (ΦΕΚ Α΄ 135) (Διόρθ. Σφαλμ. στο ΦΕΚ Α΄ 201 της 5  Σεπτ. 1988) Οργανισμός Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων. Έχοντας υπόψη: 1.Τις διατάξεις: α)της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α΄/1985), β)του Νομ. 1586/ 1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37/Α/1.4.86). 2.Τη 2389/87 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Σπ. Καλούδη» (ΦΕΚ 81/Α΄/1987). 3.Τις αριθ. 373/1987 και 614/1987 γνωμοδοτήσεις του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Υφυπουργού Οικονομικών, αποφασίζουμε: Διάρθρωση Υπηρεσιών Άρθρ.1.-Οι υπηρεσίες του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων, αποτελούν Διεύθυνση που συγκροτείται ως εξής: α.Τμήμα Ασφάλισης και Παροχών. β.Τμήμα Εσόδων. Γ.Τμήμα Οικονομικού. δ.Τμήμα Προσωπικού. ε.Γραφείο Νομικών Υποθέσεων. Αρμοδιότητες Διεύθυνσης Άρθρ.2.-Οι αρμοδιότητες της Διεύθυνσης ανάγονται στα πιο κάτω θέματα, που κατανέμονται μεταξύ των τμημάτων και των γραφείων αυτής, ως εξής: α.Το Τμήμα Ασφάλισης και Παροχών είναι αρμόδιο για την εγγραφή των ασφαλισμένων στο Ταμείο, την τήρηση και ενημέρωση των ατομικών φακέλων των προς ασφάλιση και ασφαλισμένων, την τήρηση και ενημέρωση του Μητρώου των προς ασφάλιση προσώπων και του Γενικού Μητρώου ασφαλισμένων, την επιμέλεια της απονομής των παροχών στους δικαιούχους, σύμφωνα με την κείμενη νομοθεσία, ύστερα από έλεγχο των υποβαλλομένων δικαιολογητικών, την ενημέρωση των δικαιούχων, την παρακολούθηση των μεταβολών τους, την τήρηση και ενημέρωση του Μητρώου και των ευρετηρίων των συνταξιούχων, καθώς και των ατομικών φακέλων με τα δικαιολογητικά στοιχεία. β.Το Τμήμα Εσόδων είναι αρμόδιο για την κανονική βεβαίωση και είσπραξη των εσόδων του Ταμείου από ασφαλιστικές εισφορές και από τον Α.Ν. 1114/1944 και το Νόμ. 678/1977, την τήρηση των ατομικών λογαριασμών των ασφαλισμένων και των λογαριασμών των Οργανισμών Κοινωνικής Ασφάλισης, ως και του σχετικού αρχείου και τη λήψη κάθε αναγκαίου μέτρου, προς είσπραξη των εσόδων αυτών. γ.Το Τμήμα Οικονομικού είναι αρμόδιο για την τήρηση και ενημέρωση των λογιστικών βιβλίων του Ταμείου και γενικά την ενέργεια της λογιστικής υπηρεσίας του Ταμείου, σύμφωνα με τις κείμενες διατάξεις, την κατάρτιση του προϋπολογισμού των εσόδων και εξόδων του Ταμείου και του ετήσιου ισολογισμού και απολογισμού, τη φύλαξη των δικαιολογητικών της οικονομικής κίνησης και των λογιστικών ταμειακών ή συμψηφιστικών εγγράφων, την ενέργεια των εισπράξεων, εκτός των δυναμένων να ενεργηθούν από το Τμήμα Εσόδων, των πληρωμών των συντάξεων, των πάσης φύσεως δαπανών και παροχών αυτού, τη μέριμνα για τη διενέργεια των κρατήσεων υπέρ του Ταμείου, του Δημοσίου και τρίτων και την απόδοση αυτών, τη μέριμνα για τη χορήγηση δανείων και παρακολούθηση των ατομικών μερίδων δανειοληπτών, την εκκαθάριση των αλληλοχρέων λογαριασμών της διαδοχικής ασφάλισης, τη διαχείρηση κάθε δαπάνης, την εκκαθάριση αποδοχών και γενικά αποζημιώσεων προσωπικού, τη μέριμνα για την προμήθεια κάθε μηχανήματος, υλικού, εφοδίου ή άλλου περιουσιακού στοιχείου της Υπηρεσίας, για τη στέγαση Υπηρεσιών του Ταμείου, καθώς και για τη συντήρηση και εκποίηση των περιουσιακών στοιχείων του Ταμείου. δ.Το Τμήμα Προσωπικού είναι αρμόδιο για το χειρισμό όλων των θεμάτων υπηρεσιακής κατάστασης προσωπικού, τη διακίνηση της αλληλογραφίας, την τήρηση πρωτοκόλλου, των πρακτικών του Δ.Σ. και του γενικού αρχείου, την αναπαραγωγή πάσης φύσεως εγγράφων, την τήρηση στατιστικών στοιχείων του Ταμείου, τη μέριμνα για τη βεβαίωση του γνήσιου της υπογραφής του προσωπικού και των ασφαλισμένων, τη βεβαίωση από τον προϊστάμενο ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπιών εγγράφων, των οποίων το πρωτότυπο εκδόθηκε από το Ταμείο, ύστερα από την αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο, τη μέριμνα για τη σύσταση πάγιας προκαταβολής χαρτοσήμου και λοιπών ενσήμων, καθώς και εντύπων υπευθύνων δηλώσεων, για την εξυπηρέτηση των πολιτών, τη μέριμνα για τη φύλαξη και καθαρισμό του καταστήματος της Υπηρεσίας και τη μέριμνα για την κατάρτιση και εφαρμογή προγραμμάτων εκπαίδευσης προσωπικού, στα πλαίσια της ισχύουσας κάθε φορά νομοθεσίας. ε.Το Γραφείο Νομικών Υποθέσεων είναι αρμόδιο για την επιμέλεια και το χειρισμό δικαστικών και νομικών υποθέσεων, τη γνωμοδότηση για κάθε θέμα που παραπέμπεται σ’ αυτό από το Διοικητικό Συμβούλιο του Ταμείου ή το Διευθυντή. (Αντί για τη σελ. 326,07(α) Σελ. 326,07(β) Τεύχος ΙΑ – 4 – 1 Σελ. 3 Ταμείο Επικ.Ασφ.Εκπρ.και Υπαλ.Εργατ.Επαγγ.Οργανώσεων(ΤΕΑΕΥΕΕΟ) 39.Η.Α.15 33 Διάρθρωση θέσεων Άρθρ.3.-Οι θέσεις του Προσωπικού του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων, που προβλέπονται από τις διατάξεις του Π.Δ. 536/85 (ΦΕΚ Α΄ 191) διαρθρώνονται κατά κατηγορία και κλάδο ως εξής: α.ΚΑΤΗΓΟΡΙΑ ΠΕ Κλάδος ΠΕ Διοικητικός - Οικονομικός, 10 θέσεις. β.ΚΑΤΗΓΟΡΙΑ ΤΕ Κλάδος ΤΕ Διοικητικός - Λογιστικός, 10 θέσεις. Από τις θέσεις αυτές δεν πληρούνται ισάριθμες με τους τυχόν υπηρετούντες επιπλέον του αριθμού των προβλεπομένων θέσεων των Κλάδων ΠΕ Διοικητικού – Οικονομικού και ΔΕ Διοικητικού – Λογιστικού. γ.ΚΑΤΗΓΟΡΙΑ ΔΕ Κλάδος ΔΕ Διοικητικός – Λογιστικός, 18 θέσεις. δ.ΚΑΤΗΓΟΡΙΑ ΥΕ Κλάδος ΥΕ Βοηθητικού Προσωπικού, 3 θέσεις. Κλάδος ΥΕ Προσωπικού Καθαριότητας 2 θέσεις. ε.ΘΕΣΕΙΣ ΜΕ ΕΜΜΙΣΘΗ ΕΝΤΟΛΗ 2 θέσεις δικηγόρων με άδεια δικηγορίας στον Άρειο Πάγο. Προϊστάμενοι Υπηρεσιών Άρθρ.4.-1.Στη Διεύθυνση προΐσταται υπάλληλος του κλάδου ΠΕ Διοικητικού – Οικονομικού ή ΤΕ Διοικητικού – Λογιστικού ή ΔΕ Διοικητικού – Λογιστικού, οποίος υπογράφει: α)κάθε έγγραφο του Ταμείου, β)με τον Πρόεδρο δε του Δ.Σ. και τον Προϊστάμενο του Τμήματος Οικονομικού, τις επιταγές και τα εντάλματα πληρωμών. Εισηγείται δε στο Δ.Σ. κάθε θέμα που συζητείται σ’ αυτό. 2.Στα Τμήματα, προΐστανται υπάλληλοι του κλάδου ΠΕ Διοικητικού – Οικονομικού, ή υπάλληλοι του κλάδου ΤΕ Διοικητικού – Λογιστικού ή υπάλληλοι του κλάδου ΤΕ Διοικητικού – Λογιστικού. 3.Του Γραφείου Νομικών Υποθέσεων προΐσταται ο αρχαιότερος στο Ταμείο δικηγόρος. «Άρθρο 5 Κατάταξη Προσωπικού Οι υπάλληλοι του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων, που υπηρετούν κατά την έναρξη της ισχύος του Διατάγματος αυτού, κατατάσσονται σε αντίστοιχες θέσεις σε κατηγορία και κλάδο, ως εξής: α)Στον Κλάδο ΠΕ Διοικητικό – Οικονομικό οι υπάλληλοι του Κλάδου ΠΕ1 Διοικητικού – Λογιστικού. Σελ. 326,08(β) Τεύχος ΙΑ – 4 – 1 Σελ. 4 β)Στον Κλάδο ΤΕ Διοικητικό – Λογιστικό οι υπάλληλοι του Κλάδου ΤΕ1 Διοικητικού – Λογιστικού. γ)Στον Κλάδο ΔΕ Διοικητικό – Λογιστικό οι υπάλληλοι του Κλάδου ΔΕ1 Διοικητικού – Λογιστικού. δ)Στον Κλάδο ΥΕ Βοηθητικού Προσωπικού οι υπάλληλοι του Κλάδου ΥΕ1 Κλητήρων. ε)Στον Κλάδο ΥΕ Προσωπικού Καθαριότητας οι υπάλληλοι του Κλάδου ΥΕ2 Καθαρισμού – Βοηθητικών Εργασιών. στ)Στις θέσεις με έμμισθη εντολή οι δικηγόροι. Άρθρο 6 Καταργούμενες διατάξεις Από τη δημοσίευση του παρόντος διατάγματος καταργούνται οι διατάξεις του Π.Δ/τος 536/85 (ΦΕΚ 191/τ.Α΄) καθώς και κάθε διάταξη που αφορά θέματα που ρυθμίζονται από τις διατάξεις του παρόντος.

[Source: greek_legal_code_raptarchis | Tokens: 6800]